section_heading: Tijek rata
paragraph_text: Nakon Bečkog kongresa 1815., kraljevstvo Lombardije i Venecije je bilo pod austrijskom upravom, pa je vojska Sardinije sa saveznikom Francuskom nastojala ga ponovo osvojiti. Francuski car Napoleon III. i predsjednik vlade Sardinije Camillo Benso di Cavour sklopili su tajni savez protiv Austrije, po kojem Francuska obećava pomoć Sardiniji ako ju Austrija napadne, a Sardinija će Francuskoj dati Savoju i Nicu. Di Cavour nije mogao dobiti francusku pomoć ako Austrija ne napadne, pa je isprovocirao Austriju raznim vojnim manevrima duž granice.